English: I thank Alun Davies for those questions and of course for his fundamental work in stating this policy during his time as Minister for the Welsh language. I do agree entirely with him in terms of how important is not just the ability, but, of course, the question of use as well. The annual inspections that we look at show that people who state that they are Welsh-language users are much higher than those in the census, but, as he'll know, the census is the criteria for the policy since the Welsh Government inherited that back in 2012. So, the question of Welsh-language use is vital to everything I want to do as a Minister. In terms of promotion, I mentioned this morning the investment that we are making in Welsh-medium education, but also the investment that we're making in Urdd activities, trying to help them to create a broader network of officials and developing apprenticeships in disadvantaged communities through the medium of Welsh, so, things that assist in normalising the Welsh language in social settings outside the classroom, and that's vital to this as well. In terms of the broader question of promotion, I'd say that promotion is a general term, but there are many things that are happening within that. Part of it is advice to business, part of it is creating single-language spaces, empowerment of communities through the work of co-operatives and so forth, technology - I'll come back to that in a minute - and also behavioural aspects. People who can speak the Welsh language don't use it - why? What can we do to encourage them to do so? Transmission, training leaders, outreach with communities of refugees to learn Welsh and so forth - all of these are elements in that process of promotion. But, in looking at the individual elements, it draws attention to the fact that the responsibility for those things are with a number of bodies. So, it is vital, I think, in terms of transparency and people seeing their responsibility, that we do look at those elements individually. The final question is an interesting one in terms of what we're doing in the area of technology, and I think that, after the two years that we've had, we see clearly what the challenges are in terms of using Microsoft Teams and Zoom and so forth. But I can offer some comfort to him in saying that we are collaborating with Microsoft in order to ensure that the ability to use interpretation through Teams is available. We've been doing that for some time and we've been waiting for that for a while. We do know that an interpretation function will be released in March or April, and Microsoft will add to that over time. We've also been in discussions with a variety of other technology companies to see what more they can do to ensure that the Welsh language has its deserved place in their provision, because we know that there's an important opportunity for us there.
Welsh: Diolch o galon i Alun Davies am y cwestiynau hynny, ac wrth gwrs am ei waith sylfaenol e'n datgan y polisi yn y ei gyfnod ef fel Gweinidog y Gymraeg. Rwy'n cytuno'n llwyr gydag ef pa mor bwysig yw nid jest, fel petai, gallu, ond y cwestiwn o ddefnydd hefyd. Mae'r arolygon blynyddol rŷn ni'n edrych arnyn nhw yn dangos bod y ffigurau o bobl sydd yn datgan eu bod yn defnyddio'r Gymraeg llawer yn uwch na'r rheini sydd yn y cyfrifiad, ond y cyfrifiad, fel bydd e'n gwybod, yw'r maen prawf ar gyfer y polisi ers i Lywodraeth Cymru etifeddu hynny yn ôl yn 2012. Felly, mae'r cwestiwn o ddefnydd y Gymraeg yn gwbl greiddiol i bopeth rwyf eisiau ei wneud fel Gweinidog. O ran hybu'r Gymraeg, rôn i'n sôn bore yma am y buddsoddiad rŷn ni'n ei wneud mewn addysg Gymraeg, ond hefyd fe wnes i sôn am y buddsoddiad rŷn ni'n ei wneud yng ngweithgaredd yr Urdd, yn eu helpu nhw i greu rhwydwaith ehangach o swyddogion datblygu a phrentisiaethau yn ein cymunedau efallai mwy difreintiedig drwy'r Gymraeg, felly, pethau sydd yn cynorthwyo normaleiddio'r Gymraeg mewn cyd-destunau cymdeithasol tu allan i'r dosbarth, ac mae hynny'n gwbl elfennol i hwn hefyd. O ran y cwestiwn ehangach yma o hybu, buaswn i'n dweud bod hybu'n derm cyffredinol, ond mae amryw o bethau'n digwydd o fewn hynny. Felly, mae rhan ohono fe'n gyngor i fusnes, rhan ohono fe'n creu gofodau uniaith, grymuso cymunedau, fel rôn i'n sôn amdano, drwy waith co-operatives ac ati, y dechnoleg - fe ddof i nôl at hwnna mewn eiliad - a hefyd y defnydd o wyddor ymddygiadol. Hynny yw, dyw pobl sy'n gallu'r Gymraeg ddim yn defnyddio'r Gymraeg - pam? Beth yw'r pethau gallwn ni eu gwneud i'w hannog nhw i wneud hynny? Strategaeth drosglwyddo, hyfforddi arweinyddion, outreach gyda chymunedau ffoaduriaid i ddysgu'r Gymraeg - mae pob un o'r pethau yma yn elfennau o'r broses honno o hybu. Ond, wrth edrych ar yr elfennau unigol, mae'n amlygu bod y cyfrifoldeb ar amryw o'r pethau yna'n perthyn i amryw o gyrff ac ati. Felly, mae'n bwysig, rwy'n credu, o ran tryloywdeb a bod pobl yn gweld eu cyfrifoldeb, ein bod ni'n edrych ar yr elfennau yna'n unigol. Mae'r cwestiwn olaf yn gwestiwn pwysig a diddorol o ran beth rŷn ni'n ei wneud ym maes technoleg, ac rwy'n credu, ar ôl y ddwy flynedd rŷn ni wedi'u cael, rŷn ni'n gweld yn glir beth yw'r sialensau o ran defnyddio Microsoft Teams, o ran defnyddio Zoom ac ati. Ond gallaf i roi, gobeithio, rywfaint o gysur iddo fe i ddweud ein bod ni'n gweithio ar y cyd â Microsoft er mwyn sicrhau bod y gallu i ddefnyddio cyfieithu ar y pryd yn Teams. Rŷn ni wedi bod yn gwneud hynny ers amser, felly hir yw pob aros, efallai, gallwn ni ei ddweud. Ond rŷn ni yn gwybod nawr bydd swyddogaeth cyfieithu ar y pryd sylfaenol yn cael ei rhyddhau y mis hwn, ym mis Mawrth, neu fis Ebrill, a bydd Microsoft yn ychwanegu at y swyddogaethau hynny dros amser. Ac rŷn ni hefyd wedi bod yn trafod gydag amryw o gwmnïau technoleg eraill i weld beth mwy gallan nhw ei wneud i sicrhau bod y Gymraeg yn cael ei lle haeddiannol yn eu darpariaeth nhw. Mae'n sicr bod cyfle pwysig inni'n fanna hefyd.